Συνήθως, ένα από τα σημάδια προειδοποίησης για ύπαρξη τυχόν βλάβης στα ημίμπαρα είναι ένας ξερός θόρυβος στο εμπρόσθιο τμήμα του αυτοκινήτου, κυρίως στις μεγάλες (λακκούβες), αλλά ακόμη και σε μικρές ανωμαλίες (σαμαράκια) του οδοστρώματος. Απαιτείται βέβαια, ένας ενδελεχής έλεγχος του όλου συστήματος διεύθυνσης από μηχανικό, καθώς, ο θόρυβος είναι μεν από τα σημαντικότερα συμπτώματα, δεν συνδέεται, όμως απόλυτα και αποκλειστικά, με την ύπαρξη βλάβης στα ημίμπαρα. Έτσι, μπορεί να αφορά οποιαδήποτε φθορά ή ακόμη και αστοχία στη σύνδεση, σε οποιοδήποτε άλλο τμήμα του συστήματος διεύθυνσης κι όχι στα ημίμπαρα, όπως : Βλάβη της κρεμαγιέρας, φθορά ή ελλιπή λίπανση των μπιλιοφόρων συνδέσμων μεταξύ της κρεμαγιέρας και των ημίμπαρων, φθορά στους συνδέσμους, στα λαστιχάκια ή και ολική καταστροφή των ακρόμπαρων ή ακόμη και μικροαστοχίες ή χαλάρωση στα top mount των αμορτισέρ.